Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 440

37. § (1) bekezdése értelmében engedélyköteles minősített befolyású részesedés változás történt, és az erre vonatkozó engedélyt a Felügyelet megadta. A Minősített befolyás típusa soron kell jelezni a „közvetlen”, illetve a „közvetett” minősített befolyást. Közvetett tulajdonlás esetén a Hpt. 4. számú melléklete szerint a minősített befolyást szerzett jogi és természetes személyek köztes vállalkozásának tulajdoni hányadát is számításba kell venni. Természetes személy minősített befolyású részesedésének meghatározásánál a természetes személy és a közeli hozzátartozója által együtt birtokolt, illetve gyakorolt tulajdoni vagy szavazati hányadot is figyelembe kell venni a köztes vállalkozásból adódó közvetett tulajdonlás mellett (Hpt. 4. számú melléklet 2. pontja szerint) A közeli hozzátartozó(k)ra és a köztes vállalkozás(ok)ra vonatkozóan adatokat kell szolgáltatni. Tulajdonosi csoport(ok) esetén a tulajdonos(ok) adatait a tábla ismétlőblokkos szerkezetében értelemszerűen kell megadni. KTAHE5 Könyvvizsgáló adatai A könyvvizsgáló megbízására a Hpt. 133 §-ban írtak az irányadóak. A könyvvizsgáló személyére vonatkozó adatok könyvvizsgáló társaság és természetes személy megbízása esetén is kötelezően kitöltendőek. A tábla lehetőséget ad a helyettes könyvvizsgálóra vonatkozó adatok kitöltésére is. A Pénzügyi intézményi minősítést igazoló azonosító soron a könyvvizsgáló személy, illetve - társaság pénzügyi intézményi minősítési számát kell jelenteni, amelyet 2008. január 1. előtt a Felügyelet, 2008-tól a Magyar Könyvvizsgáló Kamara bocsát ki a könyvvizsgáló számára. KTAHE6 Kiszervezés adatok A Hpt. 13/A. § (1) bekezdése alapján a hitelintézet pénzügyi-, illetőleg kiegészítő pénzügyi szolgáltatási tevékenységéhez kapcsolódó, illetve jogszabály által végezni rendelt olyan tevékenységét, amelynek során adatkezelés, adatfeldolgozás vagy adattárolás valósul meg, az adatvédelmi előírások betartása mellett kiszervezheti. Befektetési-, illetve kiegészítő befektetési szolgáltatást végző hitelintézetek esetében a kiszervezésre a Bszt. XV. fejezetében foglaltak is irányadóak. Attól függően, hogy a kiszervezett tevékenységet természetes személy vagy intézmény végzi, a megfelelő sorok értelemszerűen kitöltendők. A Kiszervezett tevékenység (Hpt. 13/A §-nak megfelelően) cellában kell feltüntetni a tevékenység megnevezését. HPTPK Pénzügyi közvetítők adatai PKTEV Bejelentési kötelezettség alá tartozó közvetítők tevékenységi helye PKVEZ Független közvetítők vezető állású személyei A tábla célja A tábla a pénzügyi intézményeknek Hpt. 3. § (10) bekezdésében meghatározott bejelentési kötelezettsége teljesítésére szolgál, figyelembe véve a Hpt. 188. § (1) bekezdésében foglalt jogszabályi előírást a Felügyelet által nyilvántartandó adatok körére. Általános előírások

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes